Hot reading

Hot reading («varm avlesning eller tydning») er en teknikk som en påstått klarsynt, et spiritistisk medium, illusjonist eller mentalist bruker for å hente opplysninger om personer eller forhold på en tilsynelatende overnaturlig måte under en seanse eller en trylleforestilling. «Tankeleserne» bruker informasjon som de allerede har, men gir likevel inntrykk overfor andre at kunnskapen åpenbarer seg på uforklarlig vis. For eksempel kan en «klarsynt» som på forhånd vet at en person nylig døde av hjertefeil, late som om detaljer ved dødsfallet blir gitt den klartsynte som et paranomalt fenomen.

Betegnelsen hot reading brukes særlig av skeptikere. Cold reading («kald avlesning») er en liknende teknikk der et «medium» gir inntrykk av å ha synske evner. Slik «avlesning» bygger imidlertid ikke på forhåndsinformasjon, men mediet fisker etter passende svar og treff i samtalen og henter opplysninger fra det en observerer på stedet og i situasjonen.

Metoder 
Dersom man ønsker å narre folk til å tro at en har overnaturlige evner, er det mange måter man kan bedrive hot reading på. Eksempelvis forteller dokumentaren «Derren Brown investigates – The Man Who Contacts The Dead» at det synske mediet Joe Power alltid ber om å få besøke toalettet før han starter seansen. På toalettet kan man finne ut mye om mennesker i huset.

Eksempler på informasjon man kan finne på toalettet:
 Se etter medisiner, og da få informasjon om eventuelle sykdommer.
 Telle tannbørster for å se om vedkommende bor alene, eller med flere.
 Finne tegn på om det bor både en mann og kvinne i huset (parfyme, barberutstyr, bind, etc)
 Dersom det ligger lesestoff på toalettet, kan man få ett inntrykk av vedkommendes interesser.
 På vei til og fra toalettet får man ofte friheten til å raskt observere andre ting rundt seg i huset, bokhyller etc.

Ved hjelp av denne informasjonen, vil man kunne late som man mottar informasjon på overnaturlig vis, om at vedkommende for eksempel er veldig interessert i biler (mens man egentlig sier dette fordi på badet lå det en bunke bilblader) Kombinert med cold reading kan man da komme med påstander som overbeviser vedkommende om at den klarsynte virkelig har evner. For eksempel, hvis man har observert en bunke bilblader, og ser at i huset bor det 4-5 stykker (ved å telle tannbørster), kan den påståtte klarsynte si: «Du har en stor interesse for biler, men har problemer med å balansere interessen og andre forpliktelser»

I større forsamlinger, eksempelvis i populære tv-programmer med synske medier som Lisa Williams, og Colin Fry, kan man også innhente informasjon om de fremmøtte. 

Eksempler:
 Siden man melder seg på med navn, kan man sjekke opp de fremmøtte på forhånd.
 Man kan overhøre historier blant de fremmøtte på venteværelse før selve showet. Enten ved å ha plassert mikrofoner, eller ha personell som mingler og utgir seg for å være ordinær publikum. 

Dersom man overhører en mann på venteværelse si at han håper på å få kontakt med sin kone som døde av brystkreft, kan den påståtte klarsynte bruke informasjonen til å si for eksempel: «Jeg har kontakt med en dame nå, som døde så alt for tidlig av brystkreft». Ektemannen i publikum vil da mest sannsynlig komme til orde, og fortelle at hans kone døde av brystkreft.

Se også
 Cold reading

Referanser 

Kommunikasjon
Svindel
Engelske ord og uttrykk